CELEX: 31981R0553
Language: el
Date: 1981-02-12 00:00:00
Title: Κανονισμός (ΕΟΚ) αριθ. 553/81 τής Επιτροπής τής 12ης Φεβρουαρίου 1981 περί πιστοποιητικού καταγωγής καί τής σχετικής αιτήσεως

Avis juridique important

|

31981R0553

Κανονισμός (ΕΟΚ) αριθ. 553/81 τής Επιτροπής τής 12ης Φεβρουαρίου 1981 περί πιστοποιητικού καταγωγής καί τής σχετικής αιτήσεως  

Επίσημη Εφημερίδα αριθ. L 059 της 05/03/1981 σ. 0001 - 0002 Ισπανική ειδική έκδοση: Κεφάλαιο 02 τόμος 7 σ. 0244  Πορτογαλική ειδική έκδοση : Κεφάλαιο 02 τόμος 7 σ. 0244 

ΚΑΝΟΝΙΣΜΟΣ (ΕΟΚ) αριθ. 553/81 ΤΗΣ ΕΠΙΤΡΟΠΗΣ της 12ης Φεβρουαρίου 1981 περί πιστοποιητικού καταγωγής και της σχετικής αιτήσεωςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 802/68 του Συμβουλίου της 27ης Ιουνίου 1968 περί του κοινού ορισμού της εννοίας καταγωγής των εμπορευμάτων(1), και ιδίως το άρθρο 14,  Εκτιμώντας:  ότι ο κανονισμός (ΕΟΚ) αριθ. 802/68 προβλέπει, στο άρθρο 10, ότι τα πιστοποιητικά καταγωγής εμπορευμάτων που κατάγονται και εξάγονται από την Κοινότητα πρέπει να ανταποκρίνονται στους όρους που καθορίζονται στο άρθρο 9 του εν λόγω κανονισμού,  ότι, με σκοπό την τήρηση των εν λόγω διατάξεων κατά ομοιόμορφο τρόπο, η Επιτροπή, με τον κανονισμό (ΕΟΚ) αριθ. 582/69(2) καθόρισε τα υποδείγματα του πιστοποιητικού καταγωγής και της σχετικής αιτήσεως- ότι τα υποδείγματα τροποποιήθηκαν αργότερα από τον  κανονισμό (ΕΟΚ) αριθ. 518/72(3)- ότι, εν τούτοις, η τροποποιημένη αυτή μορφή δεν αντιστοιχεί πλέον στους πρόσφατους διεθνείς κανόνες- ότι, ιδίως, δεν συμφωνεί προς τον τύπο-πλαίσιο που υπέδειξε η Οικονομική Επιτροπή για την Ευρώπη, η οποία εδρεύει στη  Γενεύη, για τα έγγραφα που χρησιμοποιούνται στο εξωτερικό εμπόριο- ότι για να ληφθεί υπόψη η εν λόγω σύσταση πρέπει να προσαρμοσθεί το υπόδειγμα του πιστοποιητικού καταγωγής και της σχετικής αιτήσεως προς τον τύπο-πλαίσιο- ότι ο κανονισμός (ΕΟΚ) αριθ. 582/69 προέβλεπε, εξάλλου, ότι οι αρχές ή οι εξουσιοδοτημένοι από τα Κράτη μέλη οργανισμοί έπρεπε να κρατούν τα πρωτότυπα των αιτήσεων εκδόσεως πιστοποιητικών καταγωγής το λιγότερο για τρία χρόνια- ότι η πείρα απέδειξε, ότι, αφ' ενός, μία βραχύτερη προθεσμία κρίνεται ικανοποιητική και ότι, αφ' ετέρου, τα εμπορικά έγγραφα κρατούνται όλο και περισσότερο υπό μορφή φωτοαντιγράφων, και μάλιστα υπό σμίκρυνση- ότι φαίνεται, επομένως, σκόπιμος ο περιορισμός της ελάχιστης προθεσμίας για τη διατήρηση των αιτήσεων σε δύο χρόνια, και η αποδοχή, υπό ορισμένους όρους, της διατηρήσεως των αιτήσεων υπό μορφή αντιγράφων και μάλιστα υπό σμίκρυνση- ότι ο παρών κανονισμός αντικαθιστά τους κανονισμούς (ΕΟΚ) αριθ. 582/69 και (ΕΟΚ) αριθ. 518/72, και ως εκ τούτου οι κανονισμοί αυτοί καταργούνται- ότι για να επιτραπεί, εν τούτοις, η εξάντληση των υπαρχόντων αποθεμάτων εντύπων θα πρέπει να επιτραπεί για ένα ορισμένο χρονικό διάστημα η ταυτόχρονη χρησιμοποίηση εντύπων του παλαιού και του νέου υποδείγματος- ότι ο παρών κανονισμός είναι σύμφωνος προς τη γνώμη της Επιτροπής Καταγωγής,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  1. Τα πιστοποιητικά καταγωγής εμπορευμάτων καταγομένων από την Κοινότητα ή από ένα από τα Κράτη μέλη και προοριζόμενα να εξαχθούν από την Κοινότητα, καθώς και οι σχετικές αιτήσεις, καταρτίζονται σύμφωνα με τους όρους που προβλέπονται στα άρθρα  9 και 10 του κανονισμού (ΕΟΚ) αριθ. 802/68, σε έντυπα σύμφωνα προς τα υποδείγματα που επισυνάπτονται στον παρόντα κανονισμό.  2. Κάθε πιστοποιητικό και κάθε σχετική αίτηση φέρει τον ίδιο αριθμό σειράς ώστε να εξατομικεύεται. Κατά την έκδοση των πιστοποιητικών οι αρμόδιες εθνικές αρχές δύνανται να δίδουν αριθμό εκδόσεως. Αν απαιτείται από τις ανάγκες του εξαγωγικού εμπορίου,  κάθε πιστοποιητικό δύναται να καταρτίζεται σε ένα ή περισσότερα αντίγραφα.   Άρθρο 2  Οι αρμόδιες εθνικές αρχές καθορίζουν τις συμπληρωματικές ενδείξεις που πρέπει, ενδεχομένως, να περιέχει η αίτηση. Οι συμπληρωματικές ενδείξεις περιορίζονται στο ελάχιστο δυνατό.  Τα Κράτη μέλη γνωστοποιούν στην Επιτροπή τα μέτρα που λαμβάνουν δυνάμει του προηγουμένου εδαφίου. Η Επιτροπή ανακοινώνει αμέσως τις πληροφορίες αυτές στα Κράτη μέλη.   Άρθρο 3  Οι εξουσιοδοτημένες αρχές ή οργανισμοί των Κρατών μελών που εκδίδουν πιστοποιητικά καταγωγής διατηρούν τις σχετικές αιτήσεις για μία περίοδο τουλάχιστον δύο ετών.  Δύνανται επίσης να διατηρούν φωτοαντίγραφο των αιτήσεων, αν αποδίδεται σ' αυτό η ίδια αποδεικτική ισχύ σύμφωνα με τη νομοθεσία των Κρατών μελών.   Άρθρο 4  Οι κανονισμοί (ΕΟΚ) αριθ. 582/69 και (ΕΟΚ) αριθ. 518/72 καταργούνται.  Εν τούτοις, τα έντυπα, που είναι σύμφωνα προς τα συνημμένα στον κανονισμό (ΕΟΚ) αριθ. 518/72 υποδείγματα, δύνανται να χρησιμοποιούνται μέχρι την 31η Μαρτίου 1983.   Άρθρο 5  Ο παρών κανονισμός αρχίζει να ισχύει την 1η Απριλίου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 12 Φεβρουαρίου 1981.  Για την Επιτροπή Karl-Heinz NARJES Μέλος της Επιτροπής  (1) ΕΕ αριθ. L 148 της 28. 6. 1968, σ. 1.  (2) ΕΕ αριθ. L 79 της 31. 3. 1969, σ. 1.  (3) ΕΕ αριθ. L 67 της 20. 3. 1972, σ. 25.      ΠΑΡΑΡΤΗΜΑ